जिला बांदा, ब्लाक तिन्दवारी कस्बा पैलानी। हेंया एक मंदिर है जेहिके बगल मा प्रतीक्षालय बना है। मंदिर का पुजारी प्रकाश नन्द कहत है-“मैं पचीस साल से हेंया पुजारी है । मंदिर के पास जिला पंचायत कइत से बना प्रतीक्षालय मा कस्बा का शिवकरण सिंह कब्जा करे है। कब्जा हटवावैं खातिर मैं 5 नवम्बर 2013 का डी.एम. का दरखास दीनेंव। अगर 20 नवम्बर 2013 तक कब्जा न हटावा गा तौ मैं अनशन करिहौं।” शिवकरण सिंह कहत है कि दस साल से मैं परिवार समेत यहिमा रहत हौं। अब प्रकाश नन्द कहत है कि हेंया प्रतीक्षालय है।